Eiropas Sociālā fonda projekta Nr. 9.1.3.0/16/I/001

"Resocializācijas sistēmas efektivitātes paaugstināšana"

ietvaros

Ieslodzījuma vietu pārvaldes

iepirkuma

(saskaņā ar Publisko iepirkumu likuma 9.pantu)

"Pētījums par labās prakses popularizēšanas pasākumiem stereotipu mainīšanai par bijušajiem ieslodzītajiem, tajā skaitā komunikācijas stratēģijas un pasākuma plāna izstrāde"

(iepirkuma identifikācijas numurs IeVP 2018/53/ESF)

Iepirkuma ziņojums

Rīgā, 2018. gada 13.jūnijā

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2018/53/ESF

**Iepirkuma procedūras veids**: iepirkums Publisko iepirkumu likuma (turpmāk – Likums) 9. panta kārtībā.

**Iepirkuma priekšmets un īss tā apraksts:** Iepirkuma priekšmets ir sabiedriskās domas pētījums un komunikācijas stratēģijas izstrāde. Iepirkums tiek veikts Eiropas Sociālā fonda projekta Nr.9.1.3.0/16/I/001 "Resocializācijas sistēmas efektivitātes paaugstināšana" ietvaros, nolūkā lai izvēlētos saimnieciski visizdevīgāko piedāvājumu un noslēgtu līgumu par iepirkuma priekšmetu. Pakalpojums sniedzams saskaņā ar tehnisko specifikāciju.

**2. Datums, kad informatīvais paziņojums publicēts Iepirkumu uzraudzības biroja mājaslapā:** 2018. gada 31.maijs

**Piedāvājumu iesniegšanas termiņš:** 2018. gada 11.jūnija, plkst.11.00.

**Piedāvājumu atvēršanas vieta, datums un laiks:** Ieslodzījuma vietu pārvalde, Stabu ielā 89, Rīgā, LV-1009, 622.kabinetā, 2018. gada 11.jūnijā, plkst.11.05.

**3. Iepirkumu komisija:**

**Iepirkumu komisijas priekšsēdētāja:** Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" vadītājs Māris Luste

**Iepirkumu komisijas priekšsēdētāja vietniece:** Pārvaldes centrālā aparāta Finanšu vadības un kontroles daļas vadītāja majore Inesa Mališeva

**Iepirkumu komisijas locekļi:**

Eiropas Sociālā fonda projekta Nr.9.1.3.0/16/I/001 "Resocializācijas sistēmas efektivitātes paaugstināšana" Mācību sistēmas pilnveidošanas bloka vadītāja Daina Vanaga;

Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" juriste Aiga Graudiņa;

Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" juriste Una Asariņa.

**Iepirkumu komisijas izveidošanas pamatojums**: Pārvaldes priekšnieka 2018. gada 2. janvāra rīkojumu Nr.2 "Par iepirkumu komisijas izveidošanu".

**Sagatavoja:**

Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" juriste Aiga Graudiņa

**4. Pretendentiem noteiktās kvalifikācijas prasības, saskaņā ar iepirkuma IeVP 2018/53/ESF nolikumā (turpmāk – Nolikums) noteiktām prasībām:**

1. tabula

|  |  |  |  |  |
| --- | --- | --- | --- | --- |
| **Pretendentam jābūt šādai pieredzei un profesionālajām spējām:** | **Pretendentam jāiesniedz šādi dokumenti un jānorāda informācija:** | SIA "Comperio" | SIA "Berg Research" | SIA "Vīlands Associates" |
| **4.1.** Pretendents spēj nodrošināt profesionālus personāla resursus atbilstoši *"Prasības pretendenta norādītajiem speciālistiem"* (skat. 2. tabulu). | *“Pretendenta speciālistu saraksts”* 2. pielikumā pievienotā forma. | Ir iesniegts/atbilst | Ir iesniegts/daļēji atbilst | Ir iesniegts/atbilst |

Pretendents līguma izpildei spēj nodrošināt personālu, kas sastāv vismaz no šādiem speciālistiem ar atbilstošu kvalifikāciju un profesionālo pieredzi:

1. tabula

|  |  |  |  |  |
| --- | --- | --- | --- | --- |
| **Prasības Pretendenta norādītajiem speciālistiem (izglītība, kvalifikācija un pieredze):**  1 projekta vadītājs – stratēģiskais direktors  1 sabiedrisko attiecību speciālists   1. vadošais pētnieks – pētījuma vadītājs   1 pētnieks  **Viens un tas pats speciālists nevar ieņemt vairākas pozīcijas projekta īstenošanas komandā.** | **Pretendentam jāapliecina speciālistu piemērotība ar šādiem dokumentiem un informāciju:** | SIA "Comperio" | SIA "Berg Research" | SIA "Vīlands Associates" |
| **4.2.Izglītība:**  **4.2.1.Projekta vadītājam – stratēģiskajam direktoram:** vismaz akadēmiskā izglītība (maģistra grāds) vai otrā līmeņa profesionālā augstākā izglītība sociālo zinātņu vai komunikācijas jomā.  **4.2.2.Sabiedrisko attiecību speciālistam:** vismaz akadēmiskā izglītība (bakalaura grāds) vai profesionālais bakalaura grāds sociālo zinātņu vai sabiedrisko attiecību jomā.  **4.2.3.Vadošajam pētniekam – pētījuma vadītājam:** augstākā izglītība socioloģijā (maģistra vai doktora grāds).  **4.2.4.Pētniekam:** vismaz augstākā izglītība socioloģijā (maģistra grāds). | Izglītības dokumentu kopijas | Ir iesniegts/atbilst | Ir iesniegts/atbilst | Ir iesniegts/atbilst |
| **4.3.Pieredze:**  **4.3.1.Projektu vadītājam – stratēģiskajam direktoram** vismaz 3 (trīs) iepriekšējos gados līdz piedāvājuma iesniegšanas dienai pieredze:  1) sabiedrisko attiecību nozarē,  2) vismaz 2 (divu) komunikācijas stratēģiju izstrādes darba vadīšanā,  3) dalība vismaz 2 (divu) sabiedriskās domas pētījumu izstrādē. Vismaz 1 (viens) no pētījumiem veikts valsts pārvaldes iestāžu vajadzībām.  **4.3.2.Sabiedrisko attiecību speciālistam** trijos iepriekšējos gados līdz piedāvājuma iesniegšanas dienai pieredze  1) sabiedrisko attiecību nozarē, 2) vismaz 2 (divu) komunikācijas stratēģiju izstrādē uz sabiedriskās domas pētījumu pamata.  **4.3.3.Vadošajam pētniekam – pētījuma vadītājam** trijos iepriekšējos gados līdz piedāvājuma iesniegšanas dienai pieredze:vismaz 2 (divu) sabiedriskās domas pētījumu vadīšanā, tajā skaitā vismaz 1 (viens) no šiem pētījumiem veikts valsts pārvaldes iestāžu vajadzībām.  **4.3.4.Pētniekam** trijos iepriekšējos gados līdz piedāvājuma iesniegšanas dienai pieredze**:** vismaz 2 (divu) sabiedriskās domas pētījumu izstrādē, tajā skaitā vismaz 1 (viens) no šiem pētījumiem veikts valsts pārvaldes iestāžu vajadzībām.  **Uz pieteikuma iesniegšanas brīdi visiem punktā 4.3. minētajiem pakalpojumiem jābūt realizētam pilnībā.** | CV  Vadošā pētnieka – pētījuma vadītāja un pētnieka CV pēc 3. pielikuma parauga *“Pētījuma izstrādē iesaistītā darbinieka (speciālista) dzīvesgaitas apraksta (Curriculum Vitae) paraugs”.* Pārējo speciālistu CV *Europass* vai līdzvērtīgā formātā. | Ir iesniegts/atbilst | Ir iesniegts/atbilst | Ir iesniegts/atbilst |

Iepirkumu komisija (turpmāk – Komisija) veic pretendentu iesniegto piedāvājumu pārbaudi, un pārliecinās, ka visu trīs pretendentu iesniegto piedāvājumu noformējums ir atbilstošs Nolikuma 1.8.punkta prasībām.

Pretendents SIA "Berg Research" (skat. 1.tabulu) iesniegtajā *“Pretendenta speciālistu saraksts”* (Nolikuma 2. pielikumā pievienotā forma) nav norādījis, kādā statusā attiecīgais personāls (vadošais pētnieks) guvis attiecīgo pieredzi, kaut gan no Nolikumam 2.pielikumā pievienotās formas, kas pretendentam bija jāizpilda, viennozīmīgi izriet, ka pretendentam jānorāda speciālista pienākumu apraksts atbilstoši Nolikuma 4.3.apakšpunktā ietvertajām kvalifikācijas prasībām (skat. arī 2.tabulā par pretendenta pieredzi): vadošajam pētniekam – pētījuma vadītājam trijos iepriekšējos gados līdz piedāvājuma iesniegšanas dienai pieredze: vismaz 2 (divu) sabiedriskās domas pētījumu vadīšanā, tajā skaitā vismaz 1 (viens) no šiem pētījumiem veikts valsts pārvaldes iestāžu vajadzībām. Pretendents tabulas attiecīgajā ailē uzskaitījis sniegtos pakalpojumus (pētījumus), bet nav norādījis speciālista pienākumus attiecībā uz šiem pētījumiem, kādā statusā šis speciālists veicis pētījumus – kā pētnieks vai kā pētījumu vadītājs. Komisija izskatot pretendenta speciālista vadošā pētnieka CV (profesionālās pieredzes aprakstu) pārliecinās, ka šim speciālistam ir attiecīgā pieredze vismaz divu sabiedriskās domas pētījumu vadīšanā, no kuriem vismaz 1 (viens) no šiem pētījumiem veikts valsts pārvaldes iestāžu vajadzībām. Līdz ar to pretendenta kvalifikācija atbilst Nolikuma prasībām.

Komisija, izskatot pretendentu pieteikumus, konstatē, ka pretendenti savas pieredzes apliecināšanai balstās uz citu personu iespējām, to speciālistiem u.c. profesionālajām spējām. Saskaņā ar Likuma 46.panta 4.daļu: "Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas."

Pretendenti ir iesnieguši attiecīgos apliecinājumus. Komisija secina, ka pretendenti iesnieguši Nolikumā noteiktos pretendentu atlases dokumentus un to kvalifikācija atbilst nolikuma prasībām.

Pārliecinājusies, ka visi pretendenti atbilst kvalifikācijas prasībām, Komisija pāriet pie piedāvājumu vērtēšanas. Komisija pārliecinās vai zemāko cenu iesniegušā pretendenta SIA "Comperio" finanšu piedāvājums nav nepamatoti lēts. Pirms iepirkuma veikšanas tika veikta līdzīgu pakalpojumu tirgus priekšizpēte. SIA "Comperio" finanšu piedāvājums ir atbilstošs vidējām tirgus cenām šāda veida pakalpojumiem.

SIA "Comperio" 2017. gada novembrī veicis pakalpojumu "Komunikācijas stratēģija Tieslietu ministrijai kā ES fondu 2014. – 2020. gada plānošanas perioda atbildīgajai iestādei par tās pārziņā esošajiem projektiem “Resocializācijas sistēmas efektivitātes paaugstināšana" un "Bijušo ieslodzīto integrācija sabiedrībā un darba tirgū" Tieslietu ministrijas vajadzībām (turpmāk – TM stratēģija). Komisija iepazinusies ar minēto stratēģiju, secina, ka TM stratēģijas mērķis bija informēt sabiedrību par Pārvaldes īstenotajiem ESF projektiem un resocializācijas pasākumu nozīmīgumu, kā arī informēt Pārvaldes darbiniekus par projektu pasākumiem, veidojot to izpratni par sistēmas jauninājumiem. Savukārt pakalpojuma šā iepirkuma ietvaros t.sk. stratēģijas izstrādes mērķis ir mazināt sabiedrībā esošos aizspriedumus par notiesātajiem un ieinteresēt sabiedrību iesaistīties un līdzdarboties, sekmējot notiesāto integrāciju sabiedrībā un darba tirgū, t.i. iepirkuma priekšmetā paredzētās stratēģijas mērķis ir veikt pētījumu un sniegt priekšlikumus konkrētā projektu jomā. Turklāt TM stratēģijā norādītā informācija ir iestrādāta Iepirkuma Tehniskajā specifikācijā, tajā norādītie dati balstīti uz citu piegādātāju veiktajām aptaujām, un arī pati TM stratēģija ir pieejama piegādātājiem. Līdz ar to, komisija secina, ka tas, ka SIA "Comperio" izstrādājis TM stratēģiju, nerada pretendentam tādas priekšrocības, lai būtu pamats lemt par pretendenta noraidīšanu, kā tikai tādas, kas ir jebkuram piegādātājam, kurš darbojies līdzīgā jomā un līdzīgu pakalpojumu sniegšanā arī iepriekš.

**5. Pretendentu nosaukumi, kuri iesniedza piedāvājumus, kā arī piedāvātās cenas, un pārbaudes rezultāti attiecībā uz pretendentu, kuram būtu piešķiramas līguma slēgšanas tiesības:**

Pretendentu finanšu piedāvājumi:

|  |  |  |  |  |  |  |
| --- | --- | --- | --- | --- | --- | --- |
| Nr.  p.  k. | Pretendents | 1.pozīcija "Sabiedriskās domas pētījums"  EUR, bez PVN | 2.pozīcija "Komunikācijas stratēģijas izstrāde"  EUR, bez PVN | **Kopā EUR, bez PVN** | PVN 21% | Kopā EUR ar PVN |
| 1. | SIA "Comperio" | 16 690,00 | 3300,00 | **19 990,00** | 4197,90 | 24 187,90 |
| 2. | SIA "Berg Research" | 30 912,00 | 4800,00 | **35 712,00** | 7499,52 | 43 211,52 |
| 3. | SIA "Vīlands Associates" | 18 257,00 | 7650,00 | **25 907,00** | 5440,47 | 31 347,47 |

Ņemot vērā, ka piedāvājuma izvēles kritērijs ir – viszemākā pakalpojuma līgumcena, ar iekļautiem visiem nodokļiem (izņemot PVN) un izdevumiem, līguma slēgšanas tiesības būtu piešķiramas pretendentam SIA "Comperio", reģistrācijas Nr. 40003676807, jo tā kvalifikācija un piedāvājums atbilst nolikuma prasībām un tas piedāvā zemāko kopējo pakalpojuma līgumcenu.

Atbilstoši Likuma 9. panta trīspadsmitajai daļai pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta 9.daļai pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu un personu, uz kuras iespējām pretendents balstās.

1)Saskaņā ar E-izziņu sistēmas datubāzes saņemto informāciju pretendentam, kurš piedāvā zemāko kopējo pakalpojuma līgumcenu un atbilst Nolikuma prasībām, SIA "Comperio", reģistrācijas Nr. 40003676807:

– lēmuma par iespējamu iepirkuma līguma slēgšanas tiesību piešķiršanu pieņemšanas dienā (2018.gada 28.jūnijā) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

– nav pasludināts maksātnespējas process, nav apturēta tā saimnieciskā darbība, nav informācijas par tā likvidāciju;

– pretendents nav ārzonā reģistrēta juridiskā persona vai personu apvienība.

2)Saskaņā ar E-izziņu sistēmas datubāzes saņemto informāciju personai, uz kuras iespējām pretendents balstās, nodibinājumam "Baltic Institute of Social Sciences", reģistrācijas Nr.50008084991:

- lēmuma par iespējamu iepirkuma līguma slēgšanas tiesību piešķiršanu pieņemšanas dienā (2018.gada 28.jūnijā) ir nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

- nav informācijas par maksātnespējas procesu vai saimnieciskā darbības apturēšanu.

Komisija secina, ka attiecībā uz personu, uz kuras iespējām pretendents SIA "Comperio" balstās, nodibinājumam "Baltic Institute of Social Sciences", reģistrācijas Nr.50008084991, saskaņā ar E-izziņu sistēmas datubāzes saņemto informāciju ir nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*.

Atbilstoši Likuma 9. panta desmitās daļas otrā punkta nosacījumiem pasūtītājs informē pretendentu par to, ka ir konstatēti nodokļu (nodevu) parādi, kas kopsummā pārsniedz 150,00 EUR (viens simts piecdesmit *euro* un 00 *euro* centi), un nosaka termiņu – 10 dienas pēc informācijas izsniegšanas vai nosūtīšanas dienas, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150,00 EUR (viens simts piecdesmit *euro* un 00 *euro* centi). Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.

Iepirkumu komisija nolēma nosūtīt vēstuli SIA "Comperio" (reģistrācijas Nr. 40003676807) un informēt to, ka attiecībā uz personu, uz kuras iespējām pretendents SIA "Comperio" balstās, nodibinājumam "Baltic Institute of Social Sciences", reģistrācijas Nr.50008084991, saskaņā ar E-izziņu sistēmas datubāzes saņemto informāciju 2018.gada 28.jūnijā ir nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un lūgt pretendentu 10 dienu laikā pēc informācijas nosūtīšanas dienas iesniegt attiecīgu dokumentu, kas pierāda, ka personai, uz kuras iespējām pretendents balstās nodibinājumam "Baltic Institute of Social Sciences" (reģistrācijas Nr.50008084991) 2018.gada 28.jūnijā nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro.*

Pārvaldē 2018.gada 10.jūlijā no SIA "Comperio" tika saņemta sekojoša dokumentācija (Pārvaldes reģ. Nr.7785):

1. Paskaidrojums par nodibinājuma "Baltic Institute of Social Sciences" atbilstību Publisko iepirkumu likuma 42.panta pirmās daļas otrajā punktā noteiktajām prasībām;
2. Valsts ieņēmuma dienesta izziņa, kas izdota 2018.gada 9.jūlijā;
3. Valsts ieņēmumu dienesta 2018.gada 5.jūlija Lēmums Nr.30.4-4.1.4/46010 “Par nodokļu samaksas termiņa pagarinājuma piešķiršanu” kopija.

**6.Piedāvājuma vērtēšanas kopsavilkums:**

Nodibinājums "Baltic Institute of Social Sciences" savā 2018.gada 6.jūlija paskaidrojumā skaidro savu atbilstību Likuma 42.panta pirmās daļas 2.punkta prasībām. Tomēr tā kā iepirkums tiek veikts Likuma 9.panta kārtībā, tad ir piemērojams Likuma 9.panta astotās daļas 2.punkts. Pamatojoties uz to, ka abas iepriekš minētās tiesību normas ietver identiskas prasības, tikai piemērojamas atšķirīgām iepirkuma procedūrām, tad uzskatāms, ka nodibinājums "Baltic Institute of Social Sciences" sniedz skaidrojumu par tā atbilstību Likuma 9.panta astotās daļas 2.punktā ietvertajām prasībām.

Valsts ieņēmumu dienesta (turpmāk – VID) 2018.gada 5.jūlija Lēmumā norādīts, ka nodibinājums "Baltic Institute of Social Sciences" iesniegumu par iedzīvotāju ienākumu nodokļa iemaksu (turpmāk – IIN) samaksas sadalīšanu termiņos un iesniegumu par valsts sociālo apdrošināšanas obligāto iemaksu (turpmāk – VSAOI) samaksas sadalīšanu termiņos VID iesniedza 2018.gada 15.jūnijā. Savukārt VID 2018.gada 5.jūlija Lēmumā par nodokļa samaksas termiņa pagarinājuma piešķiršanu, nolēma:

1. sadalīt termiņos uz laiku no 2018.gada 16.jūnija līdz 2019.gada 5.jūnijam VSAOI samaksu;
2. sadalīt termiņos uz laiku no 2018.gada 26.jūnija līdz 2019.gada 15.jūnijam IIN samaksu.

Iepirkumu uzraudzības biroja 2018.gada 1.jūnija “Skaidrojums par nodokļu parādu neesamības apliecināšanu”[[1]](#footnote-1), ir norādīts, ka viens no VID lēmumu veidiem ir Lēmums “Par samaksas termiņa pagarinājuma piešķiršanu”, kas savukārt nozīmē, ka nav nodokļu parāda.

Tā kā informācija VID administrēto nodokļu (nodevu) parādnieku datu bāzē tiek aktualizēta divas reizes mēnesī – katra mēneša 7. un 26. datumā[[2]](#footnote-2), tad secināms, ka Iepirkumu komisijai pārbaudot nodokļu (nodevu) parādus uz 2018.gada 28.jūniju, informācija no VID tika aktualizēta 2018.gada 26.jūnijā un tajā pašā laikā VID lēma par samaksas termiņa pagarinājuma piešķiršanu nodibinājumam "Baltic Institute of Social Sciences". Nodibinājums "Baltic Institute of Social Sciences" VID izziņu par nodokļu maksātāja VID administrēto nodokļu (nodevu) parāda esamību vai neesamību ir iesniedzis par 2018.gada 7.jūliju, kurā norādīts, ka nodokļu maksātājam nodibinājumam "Baltic Institute of Social Sciences" nav VID administrēto nodokļu (nodevu) parāda, kas kopsummā pārsniedz 150,00 *euro*. Tā kā nākošais administrēto nodokļu (nodevu) aktualizēšanas datums parādnieku datu bāzē pēc 2018.gada 26.jūnija ir 2018.gada 7.jūlijs, tad ar to ir arī izskaidrojams kāpēc VID izziņā par nodokļu maksātāja VID administrēto nodokļu (nodevu) parāda esamību vai neesamību ir norādīts 2018.gada 7.jūlijs.

Nodibinājumam "Baltic Institute of Social Sciences" piedāvājuma iesniegšanas termiņa pēdējā dienā (2018.gada 11.jūnijs) nebija nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro* (vērtēšanas protokols Nr.2018/53/ESF/2).

Ņemot vērā, ka Iepirkumu komisija par līgumslēgšanas tiesību piešķiršanu SIA "Comperio" lēma 2018.gada 28.jūnijā (vērtēšanas protokols Nr.2018/53/ESF/3) un VID 2018.gada 5.jūlijā pieņemto Lēmumu sadalīt termiņos uz laiku no 2018.gada 16.jūnija līdz 2019.gada 5.jūnijam VSAOI samaksu un no 2018.gada 26.jūnija līdz 2019.gada 15.jūnijam IIN samaksu, Iepirkumu komisija uzskata, ka VID 2018.gada 5.jūlija Lēmums apliecina nodibinājuma "Baltic Institute of Social Sciences" iesniegtās dokumentācijas atbilstību Likuma 9.panta 11.daļas 3.punktam, kas nosaka, ka *pretendents, lai apliecinātu, ka tam un šā panta astotās daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, šā panta desmitās daļas 2. punktā minētajā termiņā iesniedz Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.*

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA "Comperio" (reģistrācijas Nr. 40003676807), juridiskā adrese: Rostokas ielā 50 – 13, Rīga, LV-1029.

2. Saskaņā ar Likuma 9. panta četrpadsmitās daļas nosacījumiem informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Saskaņā ar Likuma 9.panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja tīmekļa vietnē par noslēgto līgumu.

Sagatavotājs: A.Graudiņa

1. Iepirkumu uzraudzības birojs “Skaidrojumu par nodokļu parādu neesamības apliecināšanu” (01.06.2018). Iegūts 13.07.2018. no https://www.iub.gov.lv/sites/default/files/upload/skaidrojums\_nodoklu\_neesibas\_apliecinasanap\_20180601.pdf [↑](#footnote-ref-1)
2. Valsts ieņēmumu dienesta informatīvais materiāls “Par VID administrēto nodokļu (nodevu) parādnieku datu bāzi”. Iegūts 13.07.2018. no https://www.vid.gov.lv/sites/default/files/Informat%C4%ABvais%20materi%C4%81ls%20par%20VID%20administr%C4%93to%20nodok%C4%BCu%20%28nodevu%29%20par%C4%81dnieku%20datu%20b%C4%81zi\_0.doc [↑](#footnote-ref-2)